Public procurement notice: Contract Notice
Published: 2024-05-23
Buyer: Ulkoministeriö
Country: FI
Region: FI1B1
Contract type: Services
Procedure: Negotiated with prior call for competition
CPV classification: 60400000: Air transport services | 75211100
Estimated value: 1200000 EUR
Submission deadline: 2024-06-27
Award criteria: quality

Technical requirements: Osallistumishakemusten perusteella valitaan kolme ehdokasta, joille lähetetään varsinainen tarjouspyyntö. Tarjousten perusteella valitaan yksi toimittaja, jonka kanssa ulkoministeriö solmii sopimuksen palvelun toimittamisesta.
Diplomaattisella lentorahdilla tarkoitetaan tässä palveluhankinnassa ovelta ovelle-palvelua, jossa tavara noudetaan, vienti- ja tuonti selvitetään, yksittäislähetyksinä MAWB-päärahtikirjalla (konsolidoitu kuljetus ei sallittu) ja toimitetaan toimeksiantajalta saatujen tietojen perusteella ja mukaisesti toimeksiantajan ilmoittaman vastaanottajan osoitteeseen perille kuljetettuna ja vastaanottajalle luovutettuna (ajoneuvosta ulos purettuna lukittuun tilaan/kynnyksen yli edustustoon niin pitkälle kuin pumppukärryillä tai vastaavalla siirtolaitteella pystyy kuljettamaan) ulkoministeriön tai edustuston virka-aikana. Diplomaattinen rahti on pakattu siten, että rahdinkuljettaja ei voi missään vaiheessa purkaa lähetystä vaan lähetyksen voi purkaa vain edustuston toimesta tai edustuston valvojan läsnä ollessa. Huomioitava, että tyypillinen lähetys on eurolava tai muu kuormalava. Suomesta rahti lähtee lentorahtina (esim. maantierahti Eurooppaan ja josta jatkoyhteys lentorahtina ei sallittu). Kuljetusaika kaikkiin kohteisiin edellä esitetyillä edellytyksillä saa normaalioloissa olla korkeintaan yhdeksän (9) päivää, viranomaisista johtuvaa viivästymistä ei lasketa, noutopäiviä ulkoministeriöstä ovat kaikki arkipäivät. 

Toimitusehto DAP delivered at place, toimitettuna määräpaikalle. Toimituslausekkeissa sovelletaan Incoterms 2020 ehtoja.

Rahdintoimittaja vastaa asiakkaan toimesta käytettävän tietotekniikkapohjaisen rahdinvarausjärjestelmän toimittamisesta, ylläpidosta ja koulutuksesta ulkoministeriön osoittamalle toimintaa hoitavalle henkilöstölle sekä lähetystilastojen ylläpidosta ja asiakkaalle toimittamisesta. 

Rahti varustetaan ulkoministeriön tai edustuston toimesta diplomaattisilla merkinnöillä ja se pakataan diplomaattista statusta osoittavan Suomen ulkoministeriön ulkoiseen asuun.

Palveluntarjoajan tulee kyetä toimittamaan rahtia tilaajan pyynnöstä kaikkiin esitettyihin kohteisiin. 

Lähteviä lentorahteja oli vuonna 2023 51 kpl lähetyksen keskimääräisen painon ollessa noin 421 kg.  Tuontihuolinnassa vuonna 2023 lähetyksiä oli 6 kpl keskimääräisen painon ollessa noin 222 kg. Tällä hetkellä lentorahtia toimitetaan noin 50 edustustoon. Lentorahtilähetykset eivät ole säännöllisiä, vaan ne lähetetään rahdintarpeen mukaan. Valmiiksi DG-pakattuja lähetyksiä on muutamia vuodessa.

Ulkoministeriö ei sitoudu yllä esitettyihin arvioihin rahtimääristä vaan ne annetaan arviona tarjouksen tekemisen tueksi.
Tarjoaja on suorittanut veronsa, eläkemaksunsa ja muut lakisääteiset maksut.
Tarjoajan taloudelliset edellytykset ovat hankinnan kokoon ja laatuun nähden riittävät. Tätä ominaisuutta arvioidaan ehdokkaan vakavaraisuudesta, maksukykyisyydestä, kannattavuudesta ja luottokelpoisuudesta saatujen tietojen perusteella.
Tarjoaja on rekisteröitynyt kaupparekisteriin, ennakkoperintälain mukaiseen ennakkoperintärekisteriin ja työnantajarekisteriin sekä arvonlisäverolain mukaiseen arvonlisäverovelvollisten rekisteriin, jos lainsäädäntö edellyttää rekisteröitymistä.